open-index/open-wikipedia-markdown huggingface dataset:
พริสตีนา

**พริสตีนา** (, , ;  หรือ ; ) เป็นเมืองหลวงและเมืองใหญ่ที่สุดของประเทศคอซอวอ ประชากรในนครมีทั้งสิ้น 204,721 คน (ค.ศ. 2016) ส่วนใหญ่เป็นชาวแอลเบเนีย ทำให้พริสตีนากลายเป็นนครที่มีผู้พูดภาษาแอลเบเนียมากเป็นอันดับที่สองของโลก รองจากเมืองหลวงของประเทศแอลเบเนียอย่างติรานา ในเชิงภูมิศาสตร์ นครตั้งอยู่ทางภาคตะวันออกเฉียงเหนือของประเทศ โดยตั้งอยู่ใกล้กับภูเขากอลยัก

ในช่วงยุคหินเก่า พื้นที่ของพริสตีนาในปัจจุบันมีความเกี่ยวข้องกับวัฒนธรรมวินชา โดยเป็นถิ่นฐานของชาวอิลลีรีและชาวโรมันในสมัยคลาสสิก พระราชาบาร์ดิลลิสได้รวบรวมเผ่าพันธุ์ต่าง ๆ มาไว้ที่พริสตีนาในช่วง 400 ปีก่อนคริสตกาล และได้ก่อตั้งอาณาจักรดาร์ดาเนียน มรดกสมัยคลาสสิกที่ยังคงพบเห็นในปัจจุบัน อาทิ เมืองโบราณอัลปีอานา ซึ่งเชื่อกันว่าเป็นหนึ่งในเมืองโบราณที่สำคัญของโรมันในแถบคาบสมุทรบอลข่าน ในช่วงคริสต์ศตวรรษที่ 5–9 พื้นที่นี้กลายเป็นส่วนหนึ่งของจักรวรรดิไบแซนไทน์ ต่อมาในช่วงกลางคริสต์ศตวรรษที่ 9 ได้เปลี่ยนไปอยู่ภายใต้การปกครองของจักรวรรดิบัลแกเรียที่ 1 ต่อมาในช่วงต้นคริสต์ศตวรรษที่ 11 พื้นที่นี้กลายเป็นส่วนหนึ่งของจังหวัดบัลแกเรียภายใต้การปกครองของจักรวรรดิไบแซนไทน์อีกครั้ง และในช่วงปลายคริสต์ศตวรรษที่ 11 ถึงกลางคริสต์ศตวรรษที่ 13 พื้นที่ได้ถูกชิงไปอยู่ภายใต้การปกครองของจักรวรรดิบัลแกเรียที่ 2 อยู่บ่อยครั้ง

ปลายยุคกลาง พริสตีนากลายเป็นเมืองที่สำคัญของเซอร์เบีย และเป็นที่ตั้งของของตำหนักของกษัตริย์หลายพระองค์ นับตั้งแต่สเตฟาน มิลูติน, สเตฟาน ยูรอส ที่ 3, สเตฟาน ดูซัน, สเตฟาน ยูรอส ที่ 5 และวุก บรันคอวิช ต่อมาในช่วงที่จักรวรรดิออตโตมันครอบครองบอลข่าน พริสตีนากลายเป็นแหล่งแร่และศูนย์กลางการค้าที่สำคัญเนื่องจากมีที่ตั้งใกล้กับเมืองเหมืองแร่อย่างนอวอบราโด และมีสินค้าที่สำคัญอย่างขนแพะ หนังแพะ และดินปืน
มัสยิดแห่งแรกของพริสตีนาถูกสร้างขึ้นในคริสต์ศตวรรษที่ 14 ภายใต้การปกครองของเซอร์เบีย

พริสตีนาเป็นศูนย์กลางทางการขนส่งที่สำคัญของคอซอวอ ทั้งทางอากาศ ราง และถนน ท่าอากาศยานนานาชาติพริสตีนาเป็นท่าอากาศยานที่ใหญ่ที่สุดของประเทศ ทางด่วนและมอเตอร์เวย์มีหลายสาย ได้แก่ สายอาร์ 6, อาร์ 7 และอาร์ 7.1 ซึ่งเชื่อมต่อไปยังประเทศแอลเบเนียและประเทศมาซิโดเนียเหนือ

พริสตีนาเป็นศูนย์กลางทางเศรษฐกิจ การเงิน การเมือง และการค้าของประเทศ นครแห่งนี้เป็นที่ตั้งของที่ทำการรัฐบาลคอซอวอ ซึ่งเป็นเป็นที่ทำการของประธานาธิบดี นายกรัฐมนตรีคอซอวอ และสมาชิกรัฐสภา พริสตีนาได้สถาปนาเป็นเมืองฝาแฝดกับนครอังการาในประเทศตุรกี และติรานาในประเทศแอลเบเนีย

## อ้างอิง

## แหล่งข้อมูลอื่น

* 
* Pristina In Your Pocket city guide
* University of Pristina
* Pristina Airport
* Pristina Bus Timetables and Maps


หมวดหมู่:เมืองในประเทศคอซอวอ
หมวดหมู่:เมืองหลวงในทวีปยุโรป
หมวดหมู่:เมืองหลวงเก่าของเซอร์เบีย
แอ่งโคโรนอยด์

**แอ่งโคโรนอยด์** () เป็นแอ่งขนาดเล็กบนด้านหน้าของกระดูกต้นแขน อยู่เหนือด้านหน้าของโทรเคลียร์ (trochlea) ซึ่งเป็นเบ้ารับกับโคโรนอยด์ โพรเซส (coronoid process) ของกระดูกอัลนา (ulna) เมื่ออยู่ในท่างอปลายแขน

## แหล่งข้อมูลอื่น
* 

## ภาพอื่นๆ

ไฟล์:Human arm bones diagram.svg|แผนภาพแสดงกระดูกแขนของมนุษย์


หมวดหมู่:กระดูกของรยางค์บน
แอ่งโอเลครานอน

**แอ่งโอเลครานอน** () เป็นแอ่งลึกรูปสามเหลี่ยมบนด้านหลังของกระดูกต้นแขน (humerus) อยู่เหนือด้านหลังของโทรเคลียร์ (trochlea) ซึ่งเป็นเบ้ารับกับยอดของโอเลครานอน โพรเซส (olecranon) เมื่ออยู่ในท่าเหยียดปลายแขน

## แหล่งข้อมูลอื่น
* 
* Photo of model at Waynesburg College skeleton3/olecranonfossa 
*  ()
* Imaging at umich.edu 

หมวดหมู่:กระดูกของรยางค์บน
ส่วนต้นของกระดูกเรเดียส

**ส่วนต้นของ[[กระดูกเรเดียส]]** ประกอบด้วยหัวกระดูก คอกระดูก และปุ่มกระดูก
* *[[ส่วนหัวกระดูกเรเดียส]]* (radial head) มีลักษณะเป็นทรงกระบอก พื้นผิวด้านบนเป็นถ้วยตื้นๆ หรือ *โฟเวีย* (fovea) สำหรับเป็นข้อต่อกับแคปปิทูลัม (capitulum) ของกระดูกต้นแขน เส้นรอบของหัวกระดูกมีลักษณะเรียบ ซึ่งด้านใกล้กลางลำตัวจะกว้างซึ่งเป็นข้อต่อกับรอยเว้าเรเดียสของกระดูกอัลนา (radial notch of the ulna) ส่วนที่เหลือจะแคบ ซึ่งโอบรอบด้วยเอ็นแอนนูลาร์ (annular ligament) จุดที่ลึกที่สุดของโฟเวียไม่ได้อยู่ในแกนสมมาตรเดียวกับแกนยาวของกระดูกเรเดียส ทำให้มีลักษณะเหมือนลูกเบี้ยว (cam effect) ขณะคว่ำหรือหงายปลายแขน

* ส่วนหัวของกระดูกรองรับด้วยส่วนคอดที่มีลักษณะกลม เรียบ เรียกว่า *คอกระดูกเรเดียส* (neck of radius) ซึ่งด้านหลังจะมีสันเล็กๆ ซึ่งเป็นจุดเกาะปลายของส่วนของกล้ามเนื้อสุพิเนเตอร์ (supinator muscle)

* ด้านใกล้กลางลำตัวใต้ต่อคอกระดูกเป็นปุ่มนูน เรียกว่า *[[ปุ่มนูนเรเดียส]]* (radial tuberosity) ซึ่งแบ่งพื้นผิวออกเป็นพื้นผิวด้านหลัง เป็นส่วนขรุขระซึ่งเป็นจุดเกาะปลายของเอ็นกล้ามเนื้อไบเซ็ปส์ เบรคิไอ (biceps brachii muscle) และพื้นผิวด้านหน้าซึ่งเป็นส่วนเรียบ ซึ่งมีถุงลดเสียดสี (bursa) อยู่ด้านบน แทรกระหว่างเอ็นกล้ามเนื้อและกระดูก

## ภาพอื่นๆ

ไฟล์:Gray332.png|มุมมองด้านหลังของแคปซูลข้อต่อของข้อศอก
ไฟล์:Gray333.png|มุมมองด้านบนของเอ็นแอนนูลาร์ของกระดูกเรเดียส
ไฟล์:Gray420.png|กล้ามเนื้อสุพิเนเตอร์


หมวดหมู่:กระดูกของรยางค์บน
ฮาแอร์ กีเกอร์

thumb|ฮาแอร์ กีเกอร์
**ฮันส์ รือดี กีเกอร์** () เป็นที่รู้จักในชื่อ **ฮาแอร์ กีเกอร์** () เป็นจิตรกรและนักออกแบบศิลปะชาวสวิสที่มีชื่อเสียงจากการออกแบบสัตว์ประหลาดจากต่างดาวในภาพยนตร์ไซไฟเรื่อง *[[เอเลียน]]* (1979) ซึ่งได้รับรางวัลออสการ์ในสาขาเทคนิคพิเศษด้านภาพ   

กีเกอร์เกิดที่เมืองคูร์ สวิตเซอร์แลนด์ เมื่อวันที่ 5 กุมภาพันธ์ ค.ศ. 1940 ในระยะแรกผลิตผลงานด้วยสีน้ำมัน ต่อมาจึงหันมาใช้เทคนิคแอร์บรัช ผลงานของเขามีเอกลักษณ์เป็นภาพร่างกายมนุษย์ผสมผสานกับเครื่องจักร และมักจะสื่อถึงสัญลักษณ์ทางเพศ โดยได้รับอิทธิพลมาจากผลงานของแอ็นสท์ ฟุคส์ และซัลบาโด ดาลี จิตรกรลัทธิเหนือจริง

กีเกอร์ยังมีชื่อเสียงจากการออกแบบหน้าปกแผ่นเสียงและงานศิลป์ต่าง ๆ ให้กับวงดนตรี เช่น หน้าปกอัลบั้ม *Brain Salad Surgery* ของอีเมอร์สัน, เลค แอนด์ พาล์มเมอร์, ขาตั้งไมโครโฟนของนักร้องนำวงคอร์น เป็นต้น

กีเกอร์เสียชีวิตเมื่อวันที่ 12 พฤษภาคม ค.ศ. 2014 ที่โรงพยาบาลในซูริก เนื่องจากอุบัติเหตุจากการหกล้ม

## ระเบียงภาพ

ไฟล์:ELP - Brain Salad Surgery.jpg|หน้าปกอัลบั้ม *Brain Salad Surgery* (1973)
ไฟล์:Giger gitarren.jpg|กีตาร์ที่ออกแบบโดยกีเกอร์
ไฟล์:Gigerbar.jpg|ทางเข้ากีเกอร์บาร์ เมืองคูร์ สวิตเซอร์แลนด์ ออกแบบโดยกีเกอร์
ไฟล์:Birth machine.jpg|ประติมากรรม *Birth Machine* หน้าพิพิธภัณฑ์ฮาแอร์ กีเกอร์ เมืองกรูว์แยร์ สวิตเซอร์แลนด์
ไฟล์:Giger Museum.jpg|รูปปั้นที่หน้าพิพิธภัณฑ์ฮาแอร์ กีเกอร์ เมืองกรูว์แยร์


## อ้างอิง

## แหล่งข้อมูลอื่น

* Museum HR Giger HR. Giger's individual and official Website
* HR Gigers official Webshop
* เว็บไซต์ทางการ
* MySpace ของ กีเกอร์
* Official Giger database
* เว็บไซต์ทางการ ในสหรัฐอเมริกา
* เว็บไซต์ของภาพยนตร์สารคดี "H.R. Giger's Sanctuary" 


หมวดหมู่:เสียชีวิตโดยอุบัติเหตุจากการตก
หมวดหมู่:จิตรกรชาวสวิส
หมวดหมู่:เสียชีวิตจากการตก
หมวดหมู่:บุคคลจากคูร์
แอตลาสต์

"**แอตลาสต์**" () คือเพลงในปี พ.ศ. 2484 ประพันธ์โดย แม็ก กอร์ดอน (), แฮรรี่ วาร์เรน () เพลงนี้นำมาขับร้องครั้งแรกโดย Glenn Miller แม้ว่าเพลงนี้เป็นเพลงที่นิยมของ Glenn แต่มันก็ถูกลืมเลือนไป จนกระทั่งได้นำมาขับร้องใหม่อีกครั้งโดยเอตตา เจมส์

## ฉบับของเอตตา เจมส์

เพลง "แอตลาสต์" เป็นเพลงที่ 3 ของเพลงสตริงที่ประสพความสำเร็จในอัลบั้ม "แอตลาสต์!" () เพลงนี้เผยแพร่เมื่อเดือนเมษายน พ.ศ. 2504 เพลงนี้เป็นเพลงแนวอาร์แอนด์บียอดนิยมอันดับ 2 ของเธอ ขึ้นอันดับที่ 47 ในชาร์ตบิลบอร์ดเพลงยอดนิยม 100 เพลง 

ในช่วงทศวรรษที่เพลงนี้เผยแพร่ ได้นำมาร้องใหม่โดยนักร้องมากมายอันได้แก่  Ella Fitzgerald, Phoebe Snow, Nat King Cole, Miles Davis, เซลีน ดิออน (อัลบั้มอะนิวเดย์แฮสคัม), Lou Rawls, Eva Cassidy, คริสติน่า อากีเลร่า, Joni Mitchell, Stevie Nicks, นอราห์ โจนส์, The Temptations, สตีวี วันเดอร์, Jimmy Scott, The Manhattan Rhythm King และล่าสุดโดย Cyndi Lauper ในอัลบั้มต้อนรับการกลับมาของเธอ "แอตลาสต์" ในฉบับของเอตตานิยมในงานแต่งงานมาก ด้วยเนื้อเพลงโรแมนติก และการบรรเลงของวงออเคสตร้าอย่างหวานซึ้ง

### ชาร์ต

### การรับรอง

 

## ฉบับของเซลีน ดิออน

"แอตลาสต์" บันทึกเสียงโดยเซลีน ดิออน ในอัลบั้ม *[[อะนิวเดย์แฮสคัม]]* () ในฉบับนี้อำนวยการสร้างโดย Humberto Gatica และ Guy Roche และเผยแพร่ในแบบซิงเกิลเพื่อการเผยแพร่ในสถานีวิทยุเมื่อวันที่ 9 ธันวาคม พ.ศ. 2545 ในสหรัฐอเมริกา และไม่มีมิวสิกวิดีโอสำหรับเพลงนี้ 

"แอตลาสต์" ขึ้นสู่อันดับสูงสุดคืออันดับที่ 16 ในชาร์ตเพลงร่วมสมัย 

ฉบับร้องสดได้บรรจุในอัลบั้ม *[[อะนิวเดย์... ไลฟ์อินลาสเวกัส]]* () ในปี พ.ศ. 2547 และเซลีนได้แสดงเพลงนี้ตลอดเวลา 4 ปีในการแสดงที่ลาส เวกัสชุด *[[อะนิวเดย์...]]*

### ชาร์ต
#### ชาร์ตประจำสัปดาห์

#### ชาร์ตสิ้นปี

## ฉบับของบียอนเซ่

"แอตลาสต์" ยังได้นำกลับมาทำใหม่อีกครั้งโดยบียอนเซ่ โนวส์ ได้ประกอบภาพยนตร์เรื่อง*[[คาดิลแล็กเรเคิดส์ วันวานตำนานร็อก]]* ซึ่งในภาพยนตร์นั้นโนวส์ได้แสดงเป็นเอตต้า เจมส์ โนวส์ยังได้นำเพลงนี้ไปร้องในการเต้นรำครั้งแรกของประธานาธิบดีบารัก โอบามาและมิเชลล์ ระหว่างงานพิธีสาบานตนเข้ารับตำแหน่งเป็นประธานาธิบดีแห่งสหรัฐอเมริกา  เอตต้า เจมส์ได้ให้ความคิดเห็นต่อคนดูคอนเสิร์ตในสัปดาห์ต่อมาว่า "ผู้หญิงคนนั้น...ร้องเพลงของฉัน, เธอกำลังจะทำให้ก้นของเธอถูกเฆี่ยน" แต่ถึงจะอย่างไรก็ตามเธอก็ได้ออกมาพูดกับหนังสือพิมพ์นิวยอร์กเดลินิวส์ว่า เธอแค่หยอกเล่นและไม่ได้คิดอะไรกับความเห็นของเธอเลย 

## ชาร์ต

**ชาร์ตประจำสัปดาห์**

**ชาร์ตสิ้นปี**

##### ประวัติวางจำหน่าย

## อ้างอิง

หมวดหมู่:ซิงเกิลในปี พ.ศ. 2503
หมวดหมู่:ซิงเกิลในปี พ.ศ. 2546
หมวดหมู่:ซิงเกิลในปี พ.ศ. 2555
อแอตลาสต์
อแอตลาสต์
หมวดหมู่:ซิงเกิลในปี พ.ศ. 2545
หมวดหมู่:ซิงเกิลในปี พ.ศ. 2551
แผนภาพกระแสข้อมูล

alt=ผังกระแสของข้อมูลพร้อมที่เก็บข้อมูล การไหลของข้อมูล ฟังก์ชัน และอินเทอร์เฟซ|thumb|478x478px|ผังกระแสของข้อมูลพร้อมที่เก็บข้อมูล การไหลของข้อมูล ฟังก์ชัน และอินเทอร์เฟซ

**แผนภาพกระแสข้อมูล** (Data-flow diagram) คือวิธีการแสดงการไหลของข้อมูลผ่านกระบวนการหรือระบบ แผนภาพกระแสข้อมูลยังให้ข้อมูลเกี่ยวกับผลลัพธ์และอินพุตของแต่ละสิ่งและกระบวนการ แผนภาพกระแสข้อมูลไม่มีการควบคุมกระแส ไม่มีกฎการตัดสินใจและไม่มีการวนซ้ำ การดำเนินการเฉพาะตามข้อมูลที่สามารถแสดงได้ด้วยผังงาน

มีหลายสัญลักษณ์สำหรับการแสดงแผนภาพกระแสข้อมูล สัญลักษณ์ที่นำเสนอข้างต้นได้รับการอธิบายในปี 1979 โดย Tom DeMarco ซึ่งเป็นส่วนหนึ่งของการวิเคราะห์ที่มีโครงสร้าง

## ส่วนประกอบแผนภาพกระแสข้อมูล

## อ้างอิง

## แหล่งข้อมูลอื่น

หมวดหมู่:แผนภาพ
หมวดหมู่:การจัดการข้อมูล
หมวดหมู่:การวิเคราะห์ระบบ
สปอร์

[thumb|สปอร์ของ[เฟิร์น]]
thumb|สปอร์ของเห็ดรา

ในทางชีววิทยา **สปอร์**เป็นโครงสร้างการสืบพันธุ์ของสิ่งมีชีวิตในสภาวะที่ไม่เหมาะสม เช่น เกิดความแห้งแล้ง พบในสิ่งมีชีวิตหลายชนิด เช่น พืช สาหร่าย เห็ดรา และโพรโทซัว  การเกิดสปอร์เป็นได้ทั้งการสืบพันธุ์แบบไม่อาศัยเพศ  และการสืบพันธุ์แบบอาศัยเพศ

## แหล่งข้อมูลอื่น
* เมื่อพูดถึงสปอร์..นึกถึงอะไร 

หมวดหมู่:การสืบพันธุ์
หมวดหมู่:พฤกษศาสตร์
สปอร์ (แก้ความกำกวม)

**สปอร์** อาจหมายถึง

* สปอร์ โครงสร้างการสืบพันธุ์ของสิ่งมีชีวิตในสภาวะที่ไม่เหมาะสม 
* สปอร์ (วิดีโอเกม) วิดีโอเกมของบริษัทแมกซิส
ปุ่มนูนเรเดียส

**ปุ่มนูนเรเดียส** () เป็นปุ่มนูนที่อยู่ด้านใกล้กลางลำตัว ใต้ต่อคอกระดูกเรเดียส พื้นผิวของปุ่มนี้แบ่งออกเป็น
* *ส่วนด้านหลัง* (posterior, rough portion) มีลักษณะขรุขระ เป็นจุดเกาะปลายของเอ็นกล้ามเนื้อไบเซ็ปส์ เบรคิไอ (biceps brachii)
* *ส่วนด้านหน้า* (anterior, smooth portion) มีลักษณะเรียบ ซึ่งมีถุงลดเสียดสี (bursa) อยู่ด้านบน แทรกระหว่างเอ็นกล้ามเนื้อและกระดูก

## แหล่งข้อมูลอื่น
* 
*  ()

หมวดหมู่:กระดูกของรยางค์บน
การประมวลผลธุรกรรมออนไลน์

**การประมวลผลธุรกรรมออนไลน์** (Online Transaction Processing) เป็น class ของโปรแกรมที่อำนวยความสะดวก และจัดการ transaction-oriented pplication ตามปกติสำหรับการป้อนข้อมูล และดึงทรานแซคชันในอุตสาหกรรม จำนวนหนึ่ง ได้แก่ ธนาคาร สายการบิน การส่งจดหมาย ซุปเปอร์มาร์เก็ต และการผลิต บางทีการติดตั้งผลิตภัณฑ์ OLTP อย่างกว้างขวาง คือ IBM Customer Information Control System (CICS)

ปัจจุบันการประมวลผลทรานแซคชันสายตรงเพิ่มความต้องการสนับสนุน สำหรับทรานแซคชันที่มีการขยายเครือข่าย และอาจจะรวมถึงมากกว่า 1 บริษัท ด้วยเหตุผลนี้ ซอฟต์แวร์ OLTP ใหม่ ใช้กระบวนการแบบ client/server และซอฟต์แวร์ brokering ที่ยอมให้ทรานแซคชันทำงานบนแพล็ตฟอร์มที่แตกต่างกันในเครือข่าย

หมวดหมู่:มูลนิธิซอฟต์แวร์อะแพชี
หมวดหมู่:ระบบจัดการฐานข้อมูลโอเพนซอร์ส
แบบจำลองความสัมพันธ์เอนทิตี

**แบบจำลองความสัมพันธ์เอนทิตี** หรือ **อี-อาร์ โมเดล** () หรือ **อี-อาร์ไดอะแกรม** (E-R Diagram)  เป็นวิธีที่ช่วยในการออกแบบฐานข้อมูล และได้รับความนิยมอย่างมาก นำเสนอโดย Peter ซึ่งวิธีการนี้อยู่ในระดับ Conceptual level และมีหลักการคล้ายกับ Relational model เพียงแต่ E-R model แสดงในรูปแบบกราฟิก บางระบบจะใช้ E-R model ได้เหมาะสมกว่า แต่บางระบบจะใช้ Relational model ได้เหมาะสมกว่าเป็นต้น ซึ่งแล้วแต่การพิจารณาของผู้ออกแบบว่าจะเลือกใช้แบบใด 

E-R Diagram หรือ Entity Relationship Diagram คือแผนผังแสดงความสัมพันธ์ระว่าง Entiry หรือกลุ่มข้อมูล ซึ่งจะแสดงชนิดของความสัมพันธ์ว่าเป็นชนิด หนึ่งต่อหนึ่ง(One to One), หนึ่งต่อหลายสิ่ง (One to Many), หรือ หลายสิ่งต่อหลายสิ่ง (Many to Many)

## ส่วนประกอบของอีอาร์โมเดล
* เอ็นติตี้ (Entity) 
* แอททริบิวท์ (Attribute) 
* ความสัมพันธ์ระหว่างเอ็นติตี้ (Relationship) 
* ดีกรีของความสัมพันธ์ (Degree of a relation)

## ขั้นตอนการเขียนอีอาร์โมเดล
# กำหนด Entity type โดยกำหนดมาจากความต้องการของผู้ใช้ระบบ ว่าจะให้มี Entity สำหรับเก็บข้อมูลอะไรบ้าง เอนติตี้ (Entity) อาจเรียกว่า file หรือ tables
## Strong entity คือเกิดขึ้นด้วยตนเองไม่ขึ้นกับ entity ใด เช่น นักศึกษา หรือ อาจารย์ หรือสินค้า เป็นต้น 
## Weak entity\ขึ้นโดยอาศัย entity อื่น เช่น เกรดเฉลี่ย ที่มาจากแฟ้มผลการเรียน หรือ แฟ้มลงทะเบียน หรือ แฟ้มสั่งซื้อ เป็นต้น สิ่งต่าง ๆ ที่ผู้ใช้งานฐานข้อมูลจะต้องยุ่งเกี่ยวด้วย เช่น คน แผนก ประเภท การสั่งซื้อ  
# กำหนดความสัมพันธ์ (Relationship type) ที่เกิดขึ้นระหว่าง entity ในลักษณะของกริยา ดีกรีของความสัมพันธ์ (Degree of relation) มี 4 แบบ 
## Unary relationship คือความสัมพันธ์ภายใน entity เดียวกัน เช่น ตำเหน่งงานของพนักงาน แต่ถ้ามีระดับแบบลูกน้อง หัวหน้าจะเรียก Recursive relationship (Unary) 
## Binary relationship คือความสัมพันธ์แบบสอง entity 
## Ternary relationship คือความสัมพันธ์แบบสาม entity 
## Quaternary relationship คือความสัมพันธ์แบบสี่ entity 
# กำหนดแอททริบิวท์ (Attribute) ของแต่ละเอนติตี้ 
แอททริบิวท์ (Attibute) อาจเรียก field หรือ column คือ สิ่งที่ใช้อธิบายคุณสมบัติของเอนติตี้ เช่นคุณสมบัติของคน ก็มี รหัส ชื่อ อายุ เพศ เป็นต้น

## อ้างอิง

หมวดหมู่:ฐานข้อมูล
หมวดหมู่:แบบจำลอง
หมวดหมู่:สิ่งประดิษฐ์ของประเทศไต้หวัน
กล้ามเนื้อคอราโคเบรเคียลิส

**กล้ามเนื้อคอราโคเบรเคียลิส** () เป็นกล้ามเนื้อที่เล็กที่สุดในบรรดากล้ามเนื้อ 3 มัดที่เกาะอยู่กับโคราคอยด์ โพรเซส (coracoid process) ของกระดูกสะบัก (scapula) (กล้ามเนื้ออีก 2 มัดที่เหลือคือกล้ามเนื้อเพคทอราลิส ไมเนอร์ (pectoralis minor) และกล้ามเนื้อไบเซ็ปส์ เบรคิไอ (biceps brachii)) กล้ามเนื้อนี้อยู่ที่ส่วนบนและส่วนด้านใกล้กลางของแขน

## จุดเกาะต้นและจุดเกาะปลาย
กล้ามเนื้อนี้เริ่มจากยอดของโคราคอยด์ โพรเซส (coracoid process) ซึ่งร่วมกับปลายจุดเกาะด้านสั้นของกล้ามเนื้อไบเซ็ปส์ เบรคิไอ (Biceps brachii) และจากผนังกั้นระหว่างกล้ามเนื้อ (intermuscular septum) ระหว่างกล้ามเนื้อทั้งสองมัด

จุดเกาะปลายของกล้ามเนื้อนี้เป็นเอ็นกล้ามเนื้อแบน เกาะไปที่รอยประทับที่ส่วนกลางของพื้นผิวและขอบกระดูกด้านใกล้กลางของส่วนกลางของกระดูกต้นแขน ระหว่างจุดเกาะต้นของกล้ามเนื้อไตรเซ็ปส์ เบรคิไอ (Triceps brachii) และ กล้ามเนื้อเบรเคียลิส (Brachialis)

## หน้าที่
กล้ามเนื้อคอราโคเบรเคียลิสทำหน้าที่ดึงกระดูกต้นแขนไปด้านหน้า (งอไหล่ (shoulder flexion)) และดึงกระด฿กต้นแขนเข้าหาลำตัว (หุบไหล่ (shoulder adduction))

## เส้นประสาทที่เลี้ยง
กล้ามเนื้อมัดนี้เลี้ยงโดยเส้นประสาทมัสคิวโลคิวทาเนียส (musculocutaneous nerve) ซึ่งมาจากส่วนหน้า (anterior division) ของลำประสาทบน (upper trunk; C5, C6) และลำประสาทกลาง (middle trunk, C7) ขอบร่างแหประสาทแขน (brachial plexus)

## ภาพอื่นๆ

ไฟล์:Gray202.png|พื้นผิวด้านหน้าของกระดูกสะบักข้างซ้าย
ไฟล์:Gray208.png|มุมมองด้านหลังของกระดูกต้นแขนด้านซ้าย
ไฟล์:Gray809.png|ร่างแหประสาทแขน ของรักแร้ขวา
ไฟล์:Gray523.png|หลอดเลือดแดงรักแร้และแขนง
ไฟล์:Gray525.png|หลอดเลือดแดงแขน
ไฟล์:Gray576.png|หลอดเลือดดำของรักแร้ข้างขวา มองจากด้านหน้า
ไฟล์:Nerves_of_the_left_upper_extremity.gif|เส้นประสาทของรยางค์บนข้างซ้าย


## แหล่งข้อมูลอื่น
* LUC cora
* 
* PTCentral 

หมวดหมู่:กล้ามเนื้อของรยางค์บน
สมาน กาญจนะผลิน

**สมาน กาญจนะผลิน** (10 มีนาคม พ.ศ. 2464 - 25 มิถุนายน พ.ศ. 2538) นักดนตรีและนักแต่งทำนองเพลงลูกกรุง และไทยสากลเด่น ๆ จำนวนมาก ได้รับการเชิดชูเกียรติเป็นศิลปินแห่งชาติ สาขาศิลปะการแสดง ประจำปี พ.ศ. 2531

## ประวัติ
เกิดที่กรุงเทพมหานคร เป็นบุตรคนที่ 4 ในจำนวน 7 คนของหมื่นคนธรรพ์ประสิทธิสาร (แตะ กาญจนะผลิน) กับนางแหวว กาญจนะผลิน มีพื้นฐานด้านดนตรีไทยเดิมมาตั้งแต่เด็ก เนื่องจากบิดาเป็นหัวหน้าวงดนตรีไทย โดยมีพี่ชาย ชื่อ พริ้ง กาญจนะผลิน เป็นผู้ให้การฝึกฝนเพิ่มเติม ต่อมาสมาน กาญจนะผลิน เข้าเรียนวิชาดนตรีเพิ่มเติมที่โรงเรียนนาฏดุริยางค์ กรมศิลปากร ศึกษาดนตรีไทย ดนตรีสากล และการเรียบเรียงเสียงประสานจากครูมนตรี ตราโมท พระเจนดุริยางค์ ขุนสมานเสียงประจักษ์

หลังจากเรียนจบเมื่อ พ.ศ. 2485 ได้รับราชการกับวงดุริยางค์ของกรมศิลปากร และได้ออกมาตั้งวงดนตรีของตัวเอง ชื่อ วงดนตรีกาญจนศิลป์ ร่วมกับ ประสิทธิ์ พยอมยงค์ และจำนรรจ์ กุณฑลจินดา ในปี พ.ศ. 2489  ต่อมาในปี พ.ศ. 2497 ได้ย้ายไปร่วมวงดนตรีประสานมิตร วงดนตรีวรรณเกษม แล้วย้ายไปเป็นหัวหน้าวงดนตรีของธนาคารออมสิน และวงดนตรีของโรงงานยาสูบ จนกระทั่งเกษียณอายุราชการ

## ผลงานเด่น

*เพลงแรกที่แต่งทำนอง *กลิ่นเนื้อนาง* ขับร้องโดยชาญ เย็นแข คำร้องโดย สุนทรียา ณ เวียงกาญจน์ นำทำนองมาจากเพลงไทยเดิมชื่อ  *ดาวทอง*

*งานของครูสมาน มีลักษณะเฉพาะที่เรียกว่า "**สังคีตประยุกต์**" เป็นการนำดนตรีไทยมาบรรเลงผสมผสานกับดนตรีสากล เพลงที่มีชื่อเสียงเช่น  *วิหคเหิรลม, ง้อรัก, จูบเย้ยจันทร์, นกเขาคูรัก, สัญญารัก, ท่าฉลอม, แสนแสบ* ส่วนใหญ่แต่งร่วมกับศิลปิน เช่น สุนทรียา ณ เวียงกาญจน์ เกษม ชื่นประดิษฐ์ และ ชาลี อินทรวิจิตร 

*งานที่มีชื่อเสียงที่สุด คือ *รักคุณเข้าแล้ว*  แต่งร่วมกับ สุนทรียา ณ เวียงกาญจน์ ขับร้องโดย สุเทพ วงศ์กำแหง เมื่อ พ.ศ. 2498 

*เพลงประกอบภาพยนตร์ไทย เช่น *[[หยาดเพชร]]* แต่งร่วมกับ ชาลี อินทรวิจิตร ร้องโดย ชรินทร์ นันทนาคร ใน *[[เงิน เงิน เงิน]]* พ.ศ. 2508, *สามคำจากใจ* แต่งร่วมกับ ภาณุพันธุ์ และ วิม อิทธิกุล ร้องโดย ธานินทร์ อินทรเทพ ใน *[[เป็ดน้อย]]* พ.ศ. 2511 และ *รักแท้* แต่งร่วมกับ แก้วฟ้า (แก้ว อัจฉริยะกุล) ร้องโดย  อรัญญา นามวงศ์ ใน *[[เกาะสวาทหาดสวรรค์]]* พ.ศ. 2512 ฯลฯ

## รางวัล
* **ตุ๊กตาทองพระสุรัสวดี** ประจำปี พ.ศ. 2507 **เพลงประกอบภาพยนตร์**   *[[ลูกทาส]]*  (แต่งร่วมกับ ชาลี อินทรวิจิตร)  

***ได้รับการเชิดชูเกียรติเป็น[[ศิลปินแห่งชาติ]] สาขาศิลปะการแสดง ดนตรีไทยสากล ประจำปี พ.ศ. 2531** ก่อนเสียชีวิตเมื่อวันที่ 25 มิถุนายน พ.ศ. 2538 อายุ 74 ปี

ปัจจุบัน จิรวุฒิ กาญจนะผลิน ทายาท ยังคงสืบทอดผลงานดนตรีของครูสมานและทำหน้าที่ควบคุมวงดนตรีวงใหญ่กาญจนะผลิน รวมทั้งรับเชิญประจำในรายการวิทยุ *เพื่อนฝัน* จัดโดย จารุลินทร์ มุสิกพงศ์ ทางสถานีวิทยุกระจายเสียงแห่งประเทศไทย

## อ้างอิง
* คำประกาศเกียรติคุณ ครูสมาน กาญจนะผลิน ศิลปินแห่งชาติ

## แหล่งข้อมูลอื่น
*เจนภพ จบกระบวนวรรณ​  ,เพลงลูกทุ่ง, TK Park Music Library ชุดดนตรีไทย สำนักงานอุทยานการเรียนรู้ ,2550 ISBN 978-974-8218-83-0 หน้า 176

หมวดหมู่:บุคคลจากกรุงเทพมหานคร‎‎
หมวดหมู่:ศิลปินแห่งชาติสาขาศิลปะการแสดง
หมวดหมู่:นักดนตรีชาวไทย
หมวดหมู่:นักแต่งเพลงลูกกรุง
จักรพรรดิปิออตร์ที่ 3 แห่งรัสเซีย

**จักรพรรดิปิออตร์ที่ 3** (10 กุมภาพันธ์ ค.ศ. 1728 – 17 กรกฎาคม ค.ศ. 1762) นามเดิมคือ **คาร์ล เพเทอร์ อูลริช แห่งชเลสวิช-ฮ็อลชไตน์-ก็อททอร์พ** () เป็นเจ้าชายเยอรมันจากฮ็อลชไตน์ พระองค์ประสูติที่เมืองคีล ทรงเติบโตมาในสภาพแวดล้อมแบบเยอรมัน และทรงถือองค์ว่าเป็นชนชาวเยอรมัน (ถึงแม้มารดาเป็นเจ้าหญิงรัสเซีย) พระองค์ไม่โปรดรัสเซียและตรัสภาษารัสเซียแทบไม่ได้ ด้วยเหตุนี้ เมื่อได้ครองราชสมบัติรัสเซียเพียงไม่กี่เดือนจึงถูกมเหสียึดอำนาจ

## พระประวัติ
คาร์ล เพเทอร์ อูลริช เป็นบุตรชายของคาร์ล ฟรีดริช ดยุกแห่งฮ็อลชไตน์-ก็อททอร์พ กับแกรนด์ดัชเชสอันนา เปตรอฟนาแห่งรัสเซีย พระธิดาในจักรพรรดิปิออตร์ที่ 1แห่งรัสเซียเจ้าชายเพเทอร์ทรงมีเชื้อสายรัสเซีย-สวีเดน เนื่องจากบิดาของพระองค์เป็นพระปนัดดาในพระเจ้าคาร์ลที่ 12 แห่งสวีเดน เมื่อมีพระชนมายุ 14 ปี ก็ประกาศตนเป็นพระมหากษัตริย์ฟินแลนด์ ท่ามกลางสงครามรัสเซีย-สวีเดน

เมื่อจักรพรรดินีนาถเยลีซาเวตาแห่งรัสเซียขึ้นครองราชย์ ขณะนั้นคาร์ล เพเทอร์ ดยุกแห่งฮ็อลชไตน์-ก็อททอร์พ ก็ถูกนำตัวมายังเซนต์ปีเตอส์เบิร์กในปี 1742 และได้รับการประกาศเป็นรัชทายาทแห่งรัสเซียแต่รัชทายาทองค์นี้มีจริยวัตรเกรียจคร้าน เอาแต่พระทัยไม่ใส่ใจสิ่งรอบข้าง และไร้อัจฉริยะภาพจักรพรรดินีนาถเยลีซาเวตาแห่งรัสเซียจึงมีความเป็นห่วงต่ออนาคตของบ้านเมืองด้วยเหตุนี้ พระนางจึงดำริว่าจะต้องหาหญิงเก่งมาเป็นภรรยาว่าที่จักรพรรดิรัสเซียในอนาคต หลังจากปรึกษากับพระเจ้าฟรีดริชที่ 2 แห่งปรัสเซีย และพิจารณาตัวเลือกเจ้าหญิงทั้งหลาย เจ้าแผ่นดินทั้งสองตกลงเลือกเยกาเจรีนามหาราชินีเจ้าหญิงชาวเยอรมันจากอันฮัลท์ เป็นคู่หมั้นของว่าที่จักรพรรดิรัสเซียในอนาคต และนัยหนึ่งก็เป็นการกระชับมิตรภาพรัสเซีย-ปรัสเซียเพื่อลดทอดอำนาจของจักรวรรดิออสเตรีย

เมื่อเจ้าหญิงโซฟีสละนิกายโปรเตสแตนต์มาเข้านิกายรัสเซียออร์ทอดอกซ์แล้วก็มีนามใหม่ว่าเยกาเจรีนามหาราชินีเมื่อถึงวันอภิเษกสมรสที่พระราชวังโอแรนเนี่ยนบวมในเซนต์ปีเตอร์เบิร์กเมื่อปี 1745 แม้ทั้งคู่ดูไม่ค่อยมีความสุขนัก แต่เก้าปีต่อมาก็มีโอรสหนึ่งองค์นามว่าพอล ต่อมาคือจักรพรรดิพอลที่ 1

## ขึ้นครองราชย์
เมื่อจักรพรรดินีนาถเยลีซาเวตาสวรรคตในวันที่ 5 มกราคม ค.ศ. 1762 พระองค์ก็ทรงบริหารจักรวรรดิแบบตามอำเภอใจ ขณะนั้นรัสเซียกับปรัสเซียทำสงครามกัน ทรงบัญชาให้กองทัพรัสเซียยกเลิกการบุกปรัสเซียที่พระองค์รักใคร่ ทรงเปลี่ยนเครื่องแบบราชสำนักรัสเซียให้กลายเป็นสีของทางราชสำนักปรัสเซีย สร้างความไม่พอใจให้ทั้งกองทัพ ประชาชนชาวรัสเซีย พวกขุนนาง แม้แต่เยกาเจรีนาด้วย และเมื่อถึงขีดสุด วันที่ 9 กรกฎาคม ค.ศ. 1762 หลังจากที่ปกครองจักรวรรดิได้เพียงแค่ 6 เดือน ก็ทรงถูกเยกาเจรีนายึดอำนาจอธิปไตยทั้งหมด และถูกนำตัวไปกักขังในคุกชานกรุงเซนต์ปีเตอส์เบิร์ก หลังจาก 3 วันหลังยึดอำนาจกองทัพก็ได้พระกาศให้แคทเธอรีนเป็นพระจักรพรรดินีองค์ต่อไป

## สวรรคต
หลังจากหนึ่งสัปดาห์ผ่านไป อะเลคเซย์ อันโทรวอฟ ก็ได้ปลงพระชนม์ปิออตร์ในคุก ตามคำสั่งของเยกาเจรีนา ทำให้จักรพรรดิปิออตร์ที่ 3 เสด็จสวรรคตเมื่อวันที่ 17 กรกฎาคม ค.ศ. 1762

## หมายเหตุ

## อ้างอิง

* The ancestors and descendants Pyotr III Fyodorovitch, Emperor of Russia 
* Biography of Pyotr III Fyodorovitch 

หมวดหมู่:จักรพรรดิรัสเซีย
หมวดหมู่:พระมหากษัตริย์ที่ถูกปลงพระชนม์
หมวดหมู่:บุคคลจากคีล
หมวดหมู่:ดยุกแห่งฮ็อลชไตน์
หมวดหมู่:ดยุกแห่งฮ็อลชไตน์-ก็อททอร์พ
หมวดหมู่:แกรนด์ดยุกแห่งรัสเซีย
หมวดหมู่:ผู้ได้รับพัวร์เลอเมรีท (ชั้นทหาร)
หมวดหมู่:พระมหากษัตริย์ผู้ทรงสละราชสมบัติ
หมวดหมู่:เยกาเจรีนามหาราชินี
หมวดหมู่:เจ้าแผ่นดินที่ถูกปลดจากราชบัลลังก์
กล้ามเนื้อเฟลกเซอร์ คาร์ไพ อัลนาริส

**กล้ามเนื้อเฟลกเซอร์ คาร์ไพ อัลนาริส** () เป็นกล้ามเนื้อของปลายแขนของมนุษย์ ทำหน้าที่งอ (flex) และหุบ (adduct) มือ

## จุดเกาะต้นและจุดเกาะปลาย
กล้ามเนื้อเฟลกเซอร์ คาร์ไพ อัลนาริสเริ่มจากจุดเกาะต้น 2 ปลาย คือ ปลายจุดเกาะต้นด้านกระดูกต้นแขนและด้านกระดูกอัลนา ซึ่งเชื่อมกันโดยเอ็นโค้งซึ่งมีเส้นประสาทอัลนา (ulnar nerve) และหลอดเลือดแดงอัลนา (ulnar artery) วิ่งอยู่ข้างล่าง
* *ปลายจุดเกาะต้นด้านกระดูกต้นแขน* (humeral head) เกาะที่ปุ่มมีเดียล อีพิคอนไดล์ (medial epicondyle) โดยเอ็นกล้ามเนื้อคอมมอนเฟลกเซอร์ (common flexor tendon)
* *ปลายจุดเกาะต้นด้านกระดูกอัลนา* (ulnar head) เกาะที่ขอบด้านใกล้กลางของโอเลครานอน โพรเซส (olecranon) ของกระดูกอัลนา (ulna) และที่ด้านบน 2/3 ของขอบกระดูกด้านหลัง (dorsal border) ของกระดูกอัลนาโดยเอ็นแผ่ (aponeurosis)

จุดเกาะปลายของกล้ามเนื้อนี้เกาะที่กระดูกพิสิฟอร์ม (pisiform) แล้วผ่านทางเอ็นเข้าไปถึงกระดูกฮาเมต (hamate) และกระดูกฝ่ามือชิ้นที่ 5 ทำหน้าที่งอและหุบที่ข้อมือ

## เอ็นกล้ามเนื้อ
เอ็นกล้ามเนื้อของกล้ามเนื้อเฟลกเซอร์ คาร์ไพ อัลนาริสสามารถเห็นได้จากด้านหน้าของส่วนปลายของปลายแขน หากมองที่ส่วนปลายของปลายแขนของคนคนหนึ่ง ทางขวาก่อนถึงข้อมือ จะเห็นเอ็นประมาณ 2-3 อัน ซึ่งเอ็นของกล้ามเนื้อเฟลกเซอร์ คาร์ไพ อัลนาริสคือเอ็นที่อยู่แนวใกล้กลางมากที่สุด (ใกล้กับนิ้วก้อยมากที่สุด) (ส่วนเอ็นอันที่อยู่ด้านข้างที่สุดเป็นของกล้ามเนื้อเฟลกเซอร์ คาร์ไพ เรเดียลิส (flexor carpi radialis muscle) ส่วนอันตรงกลาง (ถ้ามี) เป็นของกล้ามเนื้อปาล์มาริส ลองกัส (palmaris longus))

## การออกกำลังกาย
เช่นเดียวกับกล้ามเนื้อกลุ่มงออื่นๆ ในปลายแขน กล้ามเนื้อนี้สามารถฝึกความแข็งแรงได้จากการออกกำลังการต้านการงอ โดยใช้ wrist roller และ wrist curls ร่วมกับดัมบ์เบลล์ (dumbbell)

## ภาพอื่นๆ

ไฟล์:Gray214.png|ภาพวาดกระดูกเรเดียสและกระดูกอัลนาข้างขวา
ไฟล์:Gray219.png|กระดูกของมือข้างซ้าย มุมมองด้านฝ่ามือ
ไฟล์:Gray417_color.PNG|ภาพตัดขวางผ่านตรงกลางของปลายแขน
ไฟล์:Gray1231.png|ด้านหน้าของรยางค์บนข้างขวา


## แหล่งข้อมูลอื่น
* 
* 

หมวดหมู่:กล้ามเนื้อของรยางค์บน
หมวดหมู่:ปลายแขน
อุทยานแห่งชาติดอยจง

**อุทยานแห่งชาติดอยจง** ตั้งอยู่ในท้องที่ของอำเภอเถิน อำเภอสบปราบ อำเภอแม่พริก จังหวัดลำปาง และอำเภอลี้ จังหวัดลำพูน

## ลักษณะภูมิประเทศ
ลักษณะภูมิประเทศโดยทั่วไป เป็นเทือกเขาสูงต่ำสลับซับซ้อนของแนวเทือกเขาถนนธงชัย ทอดตัวยาวจากทิศเหนือไปทางทิศใต้ ยามประมาณ 40 กิโลเมตร มีความสูง ระหว่าง 270 – 1,379 เมตร จากระดับน้ำทะเลปานกลาง มียอดดอยจง เป็นยอดเขาสูงที่สุดในพื้นที่ สูงจากระดับน้ำทะเล 1,379 เมตร เป็นแหล่งกำเนิดลำห้วยสำคัญหลายสาย ที่ไหลลงสู่แม่น้ำวังทางด้านจังหวัดลำปางและแม่น้ำปิงทางด้านจังหวัดลำพูน

## ลักษณะภูมิอากาศ
ลักษณะภูมิอากาศ เป็นแบบมรสุมเขตร้อน แบ่งเป็น 3 ฤดู คือ 
*ฤดูร้อน เริ่มต้นตั้งแต่ระหว่างเดือนมีนาคม - เดือนพฤษภาคม 
*ฤดูฝน เริ่มต้นตั้งแต่ระหว่างเดือนมิถุนายน - เดือนตุลาคม 
*ฤดูหนาว เริ่มต้นตั้งแต่ระหว่างเดือนพฤศจิกายน - เดือนกุมภาพันธ์ 
สภาพอากาศโดยทั่วไปค่อนข้างร้อนในฤดูร้อน และอากาศหนาวในฤดูหนาว บนยอดดอยจงจะมีอากาศเย็นตลอดปี และหนาวจัดในฤดูหนาว อุณหภูมิสูงสุดประมาณ 40 องศาเซลเซียส และต่ำสุดประมาณ 4 องศาเซลเซียส

## ทรัพยากรป่าไม้
ลักษณะทางธรณีวิทยา
ลักษณะดิน เป็นดินเหนียวปนทราย ดินลูกรัง และดินกรวด บางส่วนเป็นภูเขาหิน มีการสำรวจพบแร่หลายชนิด เช่น พลวง แบไรด์ หินอ่อน ลิกไนต์ หินคาร์บอเนต และดินมาร์
( ที่มา : ทรัพยากรธรณี จังหวัดลำปาง )

ในพื้นที่อุทยานแห่งชาติดอยจง ประกอบด้วยสภาพป่าหลายชนิด ได้แก่

1. ป่าเบญจพรรณ ( Mixed deciduous forest ) พันธุ์ไม้ที่สำคัญ ได้แก่ สัก แดง ประดู่ มะค่าโมง ตะเคียน ตะแบก รกฟ้า และไม้ไผ่ชนิดต่างๆ ไม้พื้นล่างประกอบด้วย หญ้า และพืชในวงศ์ ขิง ข่า

2. ป่าเต็งรัง ( Dry dipterocarp forest ) พันธุ์ไม้ที่สำคัญ ได้แก่ เต็ง รัง เหียง พลวง ไม้พื้นล่างได้แก่ มะขามเครือ ปรง และเห็ดชนิดต่างๆ

3. ป่าดิบเขา ( Hill evergreen forest ) พันธุ์ไม้ที่สำคัญ ได้แก่ ก่อเดือย ก่อแป้น ก่อตาหมู สนสองใบ สนสามใบ กฤษณา อบเชย พันธุ์ไม้พื้นล่างได้แก่ มอส และเฟิร์นต่าง ๆ

## ทรัพยากรสัตว์ป่า
สัตว์ป่าที่สำคัญประกอบด้วย เลียงผา หมี เก้ง หมูป่า สุนัขจิ้งจอก งู อีเห็น กระรอก ไก่ฟ้า ไก่ป่า นกชนิดต่าง ๆ สัตว์น้ำ สัตว์ครึ่งบกครึ่งน้ำ สัตว์เลื้อยคลาน และแมลงชนิดต่าง ๆ

## แหล่งท่องเที่ยว
### ด้านธรรมชาติ
* ดอยจง
* ถ้ำผาชัน
* น้ำตกตาดปู่หล้า
* น้ำตกธารมะไฟ
* น้ำตกแม่แฮด
* อ่างเก็บน้ำแม่ทาย
* อ่างเก็บน้ำแม่ยอง
* อ่างเก็บน้ำแม่อาบ

## อ้างอิง

## แหล่งข้อมูลอื่น
* เว็บไซต์อุทยานแห่งชาติของกรมอุทยาน 
* เว็บไซต์อย่างเป็นทางการของจังหวัด 

ดอยจง
ดอยจง
หมวดหมู่:อำเภอเถิน
หมวดหมู่:อำเภอสบปราบ
หมวดหมู่:อำเภอแม่พริก
หมวดหมู่:อำเภอลี้
สถานีรถไฟชุมทางถนนจิระ

**สถานีรถไฟชุมทางถนนจิระ** เป็นสถานีรถไฟชั้น 1 อยู่ห่างจากสถานีรถไฟกรุงเทพเป็นระยะทาง 266 กิโลเมตร  ตั้งอยู่ที่ ตำบลในเมือง อำเภอเมืองนครราชสีมา จังหวัดนครราชสีมา เป็นชุมทางรถไฟแยกไปหนองคาย และอุบลราชธานี

## ประวัติ
สถานีรถไฟชุมทางถนนจิระ สร้างขึ้นในรัชสมัยของพระบาทสมเด็จพระมงกุฎเกล้าเจ้าอยู่หัว (รัชกาลที่ 6) และเปิดใช้มาตั้งแต่ปี พ.ศ.2465 โดยในปี พ.ศ.2460 ได้เริ่มทำการก่อสร้างทางรถไฟต่อจาก สถานีนครราชสีมาไปยังสถานีอุบลราชธานี โดยเป็นทางกว้าง 1.00 เมตร เพื่อให้สอดคล้องกับ ขนาดทางรถไฟจากกรุงเทพ - นครราชสีมา ซึ่งเดิมได้วางเอาไว้ขนาดกว้าง 1.435 เมตร และอยู่ในระหว่างการปรับเปลี่ยน ให้มีความกว้าง 1.00 เมตร เท่ากับเส้นทางสายใต้

เส้นทางสายนี้ นับว่าเป็นการก่อสร้าง ที่ค่อนข้างราบรื่น เพราะเป็นพื้นที่ราบลุ่ม ใช้เจ้าหน้าที่ และคนงานทั้งหมดเป็นคนไทย ไม่มีชาวต่างด้าว กรมรถไฟหลวง ยังคงได้รับความร่วมมือ จากกองทหารช่าง ให้มาช่วยทำการวางราง จากสถานีนครราชสีมา ผ่านสถานีชุมทางถนนจิระ ถึง สถานีท่าช้าง รวมระยะทาง 21 กิโลเมตร และเปิดการเดินรถได้เมื่อวันที่ 1 พฤศจิกายน พ.ศ. 2465 เป็นต้นมา หลังจากนั้นได้ก่อสร้างทางรถไฟต่อไปจนถึงสถานีอุบลราชธานี ในปี พ.ศ.2473 รวมระยะทางรถไฟ จากสถานีนครราชสีมา ถึง สถานีอุบลราชธานี ยาว 312 กิโลเมตร

ต่อมากรมรถไฟ ได้ดำเนินการก่อสร้าง ทางรถไฟแยกจากสายนครราชสีมา ที่สถานีชุมทางถนนจิระ ขึ้นไปทางเหนือ สุดปลายทางที่จังหวัดหนองคาย ซึ่งอยู่ริมแม่น้ำโขง ตรงข้ามกับนครเวียงจันทน์ เพื่ออำนวยความสะดวก ในการคมนาคม ติดต่อกับประเทศใกล้เคียง คือ สาธารณรัฐประชาธิปไตยประชาชนลาว เริ่มสร้างราวปี พ.ศ.2470 โดยสามารถสร้างเสร็จและเปิดเดินรถได้ตลอดทางถึงสถานีหนองคาย ในปี พ.ศ.2501 รวมระยะของทางรถไฟสายนี้ ตั้งแต่สถานีชุมทางถนนจิระ ถึง สถานีหนองคาย ยาว 359 กิโลเมตร

## ตารางกำหนดเวลาเดินรถ
### เที่ยวขึ้น

### เที่ยวล่อง

## สถานที่ใกล้เคียง
* ศาลากลางจังหวัดนครราชสีมา
* ค่ายสุรนารี
* สนามกีฬากองทัพภาคที่ 2 ค่ายสุรนารี

## การเชื่อมต่อกับระบบขนส่งสาธารณะ
### รถสองแถวจังหวัดนครราชสีมา
* สาย 4  : สนามม้า - โรงเรียนบุญเหลือวิทยานุสรณ์ 
* สาย 7  : บ้านโคกไผ่น้อย - หัวทะเล 
* สาย 20  : ตลาดสุรนคร - หนองบัวศาลา

## อ้างอิง

## แหล่งข้อมูลอื่น

หมวดหมู่:สถานีรถไฟในจังหวัดนครราชสีมา
หมวดหมู่:แขวงบำรุงทางนครราชสีมา
หมวดหมู่:โครงสร้างพื้นฐานด้านการขนส่งในอำเภอเมืองนครราชสีมา
หมวดหมู่:สถานีรถไฟในสยามที่เปิดทำการในปี พ.ศ. 2465
ศิลปะการแสดง

thumb|Isadora Duncan ศิลปะการแสดงประเภทหนึ่ง พัฒนามาจากฟรีแดนซ์
**ศิลปะการแสดง** (performing arts) คือ การแสดงออกซึ่งอารมณ์ ความรู้สึกและเรื่องราวต่าง ๆ ประกอบด้วยดนตรี นาฏศิลป์ และการแสดงประเภทต่าง ๆ

สำหรับความหมายของศิลปะการแสดง อริสโตเติล (Aristotle) นักปราชญ์ชาวกรีกให้ความหมายไว้ว่า "ศิลปะการแสดง คือ การเลียนแบบธรรมชาติ" และ ลีโอ ตอลสตอย ให้ความหมายไว้ว่า "ศิลปะการแสดง  เป็นการสื่อสารอย่างหนึ่งระหว่างมนุษย์ ด้วยการใช้คำพูดถ่ายทอดความคิด และศิลปะของการแสดงออกทางอารมณ์ความรู้สึก"

ประเภทของศิลปะการแสดง เช่น ดนตรี การละคร การเต้นรำ

## ประวัติศาสตร์
### นาฎศิลป์สากล

#### เรอเนสซองซ์

#### ร่วมสมัย

#### สมัยสงครามโลก
ศิลปะการแสดงหลังสงครามโลกครั้งที่ 2 ได้รับความสนใจจากการฟื้นคืนชีพของทั้งบัลเล่ต์และโอเปร่าในโลกตะวันตก

right|thumb|250px|การแสดงริมถนนสมัยใหม่ใน La Chaux-de-Fonds

ลัทธิหลังสมัยใหม่ ในศิลปะการแสดงครอบงำในช่วงพุทธทศวรรษ 2500 ในระดับที่ดีมาก

### นาฎศิลป์ตะวันออก

#### ตะวันออกกลาง

#### อิหร่าน

#### ชมพูทวีป

#### เอเซียตะวันออกไกล
##### จีน

##### ญี่ปุ่น

##### เกาหลี

#### เอเซียตะวันออกเฉียงใต้

##### ไทย

##### เขมร

##### พม่า

## ดูเพิ่ม

* Performance art
* Performing arts education
* Performing arts presenters
* United States copyright law in the performing arts

## อ้างอิง

## แหล่งข้อมูลอื่น

* Bibliography of Performing Arts In The East
* Braziliam's performance group: Tutu-Maramba, Researches of Performances and Body's Arts 
* Performing Art Center 
* European Collected Library on Performing Arts 
* Performing Arts Opportunities 
* 25 German+international Performance Artists and Collective Directorships 
* La Compagnie des Mouches - Painting and Sound Performance
รายชื่อสถานีรถไฟ สายตะวันออกเฉียงเหนือ

รายชื่อสถานีรถไฟ ที่หยุดรถ และป้ายหยุดรถ ในเส้นทางรถไฟสายตะวันออกเฉียงเหนือ

ที่หยุดรถ/ป้ายหยุดรถ หมายถึง สถานีรถไฟที่ไม่มีอาคารสถานีและนายสถานีประจำ แต่อาจมีที่พักผู้โดยสารและที่ขายตั๋วแบบไม่ใช้คอมพิวเตอร์ ซึ่งอาจถูกยุบเลิกหรือตั้งใหม่ได้ ที่หยุดรถ/ป้ายหยุดรถ บางที่อาจไม่มีรถหยุดเลยแม้แต่รถธรรมดา

สำหรับสถานีรถไฟ

* รถธรรมดา จะหยุดทุกสถานี
* รถเร็ว จะหยุดเป็นบางสถานี
* รถด่วนพิเศษและรถด่วน จะหยุดห่างขึ้นตามศักดิ์ของขบวน

## รายชื่อสถานีรถไฟในเส้นทางสายตะวันออกเฉียงเหนือ
* เส้นทางช่วงสถานีรถไฟกรุงเทพ (หัวลำโพง)-ชุมทางบางซื่อ จะเป็นทางคู่
* เส้นทางช่วงสถานีกลางกรุงเทพอภิวัฒน์-รังสิต จะเป็นทางยกระดับวิ่งขนานกับรถไฟฟ้าชานเมือง สายธานีรัถยา จนถึงสถานีรถไฟรังสิต และช่วงสถานีรถไฟชุมทางบ้านภาชี-มาบกะเบา จะเป็นทางคู่
* เส้นทางช่วงสถานีรถไฟรังสิต-ชุมทางบ้านภาชี จะเป็นทางสาม
* เส้นทางช่วงสถานีรถไฟมาบกะเบา - มวกเหล็กใหม่ และ ช่วงสถานีรถไฟบันไดม้า - คลองขนานจิตร จะเป็นทางคู่
* เส้นทางช่วงสถานีรถไฟมวกเหล็กใหม่ - บันไดม้า และช่วงสถานีคลองขนานจิตร - อุบลราชธานี ช่วงสถานีรถไฟชุมทางแก่งคอย-ชุมทางบัวใหญ่ และช่วงสถานีรถไฟขอนแก่น-เวียงจันทน์ (คำสะหวาด) จะเป็นทางเดี่ยว
* เส้นทางช่วงสถานีรถไฟชุมทางถนนจิระ-ขอนแก่น และช่วงสถานีรถไฟชุมทางคลองสิบเก้า-ชุมทางแก่งคอย จะเป็นทางคู่

### กรุงเทพ (หัวลำโพง)-ชุมทางบ้านภาชี (กท.-ภช.)

### ชุมทางบ้านภาชี-อุบลราชธานี (ภช.-อน.)

### ชุมทางถนนจิระ-หนองคาย-เวียงจันทน์ (คำสะหวาด) (จร.-นค.-)

### ชุมทางแก่งคอย-ชุมทางบัวใหญ่ (กค.-วญ.)
**ทางรถไฟสายชุมทางแก่งคอย-ชุมทางบัวใหญ่** เดิมเรียก **ทางรถไฟเลียบลำน้ำป่าสัก** เป็นเส้นทางรถไฟสายตะวันออกเฉียงเหนือตอนกลาง โดยเริ่มตั้งแต่อำเภอแก่งคอย จังหวัดสระบุรี ไปจนถึงอำเภอบัวใหญ่ จังหวัดนครราชสีมา

### บ้านไผ่–นครพนม  (บผ.—)

## อ้างอิง
* ฝ่ายการเดินรถ การรถไฟแห่งประเทศไทย. บัญชีรายชื่อสถานี/ที่หยุดรถ/ป้ายหยุดรถ/ระยะทาง/ชั้นสถานี/สังกัด. ม.ป.ท. (ไม่ปรากฏสถานที่พิมพ์), 2553 
*ประกาศยกเลิกที่หยุดรถแกรนด์ คาแนล ป้ายหยุดรถหลักหก และที่หยุดรถคลองรังสิต เป็นการถาวร ตั้งแต่วันที่ 15 กันยายน 2563 เป็นต้นไป , 


สถานีรถไฟสายตะวันออกเฉียงเหนือ
เทศบาลเมืองปากช่อง

**ปากช่อง** เป็นเทศบาลเมืองแห่งหนึ่งจากเทศบาลเมืองทั้งหมด 4 แห่งในจังหวัดนครราชสีมา ครอบคลุมพื้นที่บางส่วนของตำบลปากช่อง และบางส่วนของตำบลหนองสาหร่าย ในอำเภอปากช่อง มีประชากรในปี พ.ศ. 2560 จำนวน 34,947 คน ทำให้เป็นเทศบาลที่มีประชากรมากที่สุดอันดับที่ 2 ของจังหวัดนครราชสีมา รองจากเทศบาลนครนครราชสีมา

## ประวัติ
เทศบาลเมืองปากช่อง เดิมมีรูปแบบการปกครองส่วนท้องถิ่นแบบสุขาภิบาล มีชื่อเรียกว่า "สุขาภิบาลปากช่อง" จัดตั้งขึ้นเมื่อปี พ.ศ. 2499 ตามประกาศกระทรวงมหาดไทย ลงวันที่ 3 สิงหาคม พ.ศ. 2499 แต่เดิมนั้นเขตการปกครองขึ้นตรงกับ กิ่งอำเภอปากช่อง อำเภอสีคิ้ว ต่อมาเมื่อ ปี พ.ศ. 2501 มีพระราชกฤษฎียกฐานะ กิ่งอำเภอปากช่อง อำเภอสีคิ้ว เป็นอำเภอปากช่อง 

สุขาภิบาลปากช่องได้มีการเปลี่ยนแปลงเขตสุขาภิบาลขึ้น 2 ครั้ง เมื่อปี พ.ศ. 2504 และ ปี พ.ศ. 2510 จากนั้น สุขาภิบาลปากช่อง ได้รับการยกฐานะขึ้นเป็น "เทศบาลตำบลปากช่อง" ตามประกาศกระทรวงมหาดไทย ลงวันที่ 22 มิถุนายน พ.ศ. 2524

ต่อมา เทศบาลตำบลปากช่อง ได้รับการยกฐานะขึ้นเป็น "เทศบาลเมืองปากช่อง" ตามประกาศกระทรวงมหาดไทย ลงวันที่ 10 พฤษภาคม 2548

## ภูมิศาสตร์
เทศบาลเมืองปากช่อง มีพื้นที่รับผิดชอบทั้งสิ้น 15.25 ตารางกิโลเมตร ชุมชนภายในเขตเทศบาลจำนวน 23 ชุมชน ลักษณะพื้นที่ส่วนใหญ่เป็น ดินที่มีความอุดมสมบูรณ์ สามารถปลูกพืชได้แทบทุกชนิด สภาพพื้นดินเป็นที่ราบเชิงเขา อากาศดี ฝนตกตามฤดูกาล

เทศบาลเมืองปากช่องมีอาณาเขตติดต่อ ดังนี้
* **ทิศเหนือ** ติดต่อกับหมู่บ้านหนองตาแก้ว อำเภอปากช่อง
* **ทิศใต้** ติดต่อกับตำบลหนองน้ำแดง อำเภอปากช่อง
* **ทิศตะวันออก** ติดต่อกับลำตะคอง และหมู่บ้านประดู่มาก
* **ทิศตะวันตก** ติดต่อกับเขตป่าสงวนแห่งชาติ หมู่บ้านน้ำตกหลังเหว อำเภอปากช่อง

## ประชากร
เทศบาลเมืองปากช่อง ณ ธันวาคม 2567 มีประชากรทั้งหมด 31,524 คน เป็นชาย 14,766 คน เป็นหญิง 16,758 คน จำนวนบ้าน 19,408 หลัง ประชากรส่วนใหญ่ประกอบอาชีพ คือ ค้าขาย และอุตสาหกรรมในครัวเรือนเป็นหลัก รองลงมาเป็นอาชีพรับจ้าง ปศุสัตว์และเกษตรกรรม

* *สถิติจำนวนประชากรและบ้านของตำบลปากช่อง ข้อมูล ณ ธันวาคม 2567*

## การขนส่ง
เมืองปากช่องมีถนนสายหลัก คือ ถนนมิตรภาพ (ทางหลวงแผ่นดินหมายเลข 2) และถนนภายในเขตเทศบาลจำนวน 254 สาย มีลำตะคองเป็นลำน้ำสายหลักที่ใช้ในการบริโภคและการขนส่ง นอกจากนี้ยังมีทางรถไฟสายตะวันออกเฉียงเหนือผ่านตัวเมือง มีขบวนรถขึ้น-ล่องหยุดรับส่งผู้โดยสารที่สถานีรถไฟปากช่องให้บริการทุกวัน

## อ้างอิง

## แหล่งข้อมูลอื่น
* เว็บไซต์อย่างเป็นทางการของเทศบาลเมืองปากช่อง

ปากช่อง
ปากช่อง
Paradox

**paradox** อาจหมายถึง

* ปฏิทรรศน์ (paradox) - ภาพพจน์ชนิดหนึ่ง
* พาราด็อกซ์ - วงดนตรีไทย
เรือนไม้สีเบจ

**เรือนไม้สีเบจ** เป็นบทประพันธ์ของว.วินิจฉัยกุล นวนิยายแนวโรแมนติค-ดราม่า  เป็นเรื่องราวความรักของชายหญิงคู่หนึ่ง คือ อาร์มและมุก ตั้งแต่สมัยเรียนมหาวิทยาลัย จนกระทั่งแต่งงานใช้ชีวิตคู่ร่วมกัน ความรักของทั้งคู่ไม่ได้ราบรื่นนัก มีทั้งความสุข และปัญหาต่างๆมากมายที่ต้องเผชิญ แต่ทั้งคู่ก็ฝ่าฟันไปได้โดยอาศัยความรัก และความไว้เนื้อเชื่อใจกัน นวนิยายเรื่องนี้จะดำเนินเรื่องราวทั้งหมดโดยผ่านบันทึกของตัวละครสำคัญๆในเรื่อง เช่น พี่อาร์ม มุก จุลศก ขจีรัตน์

นวนิยายเรื่องนี้ได้ถูกนำมาสร้างเป็นบทละครโดยค่ายทีวีซีน ทางสถานีโทรทัศน์ไทยทีวีสีช่อง 3 ในปี พ.ศ. 2547 เขียนบทโทรทัศน์โดยเอกลิขิต กำกับการแสดงโดยสุประวัติ ปัทมสูต นำแสดงโดยแอนดริว เกร้กสัน และ เข็มอัปสร สิริสุขะ 

## รายละเอียด
* **ชื่อเรื่อง** เรือนไม้สีเบจ
* **บทประพันธ์** ว.วินิจฉัยกุล
* **บทโทรทัศน์** เอกลิขิต
* **กำกับการแสดง** สุประวัติ ปัทมสูต
* **ผู้ผลิต** บริษัท ทีวีซีน แอนด์ พิคเจอร์ จำกัด (ณัฏฐนันท์ ฉวีวงษ์)

## นักแสดงนำ
* แอนดริว เกร้กสัน รับบท พี่อาร์ม (ศัสตรา คะเนสรรค์)
* เข็มอัปสร สิริสุขะ รับบท มุก (เมนกา เพ็ญชีพ)
* ณัฐนันท์ คุณวัฒน์ รับบท จุลศก ศศิพล
* สโรชา วาทิตตพันธ์ รับบท ขจีรัตน์ (จี)
* จุรี โอศิริ รับบท นายแม่
* เพ็ญพักตร์ ศิริกุล รับบท สรวงสินี ศศิพล (แม่ของอาร์ม)
* ภัสสร เหลียวรักวงศ์ รับบท ชัญญา เพ็ญชีพ (แม่ของมุก)
* กัลยา เลิศเกษมทรัพย์ รับบท ศศิ
* อภิชาติ หาลำเจียก รับบท พิเชียร เพ็ญชีพ (พ่อของมุก)
* ดิลก ทองวัฒนา รับบท  ยศ คะเนสรรค์ (พ่อของอาร์ม)
* อภิสรา ฉวีวงษ์ รับบท เมย์ (พี่สาวมุก)
* มนัสวี กฤตานุกูลย์ รับบท เข็ม
* พัฒนพล มินทะขิน รับบท หยุน
* สมภพ เบญจาธิกุล รับบท คุณศก ศศิพล
* สุเชาว์ พงษ์วิไล รับบท ลุงเผ่า (พ่อของขจีรัตน์)
* ถนอม นวลอนันต์ รับบท ลุงน้อม
* นภาพร หงสกุล รับบท ป้านิล
* สีเทา รับบท ลุงช่วง

## นักแสดงรับเชิญ
* ศักดิ์สิทธิ์ ทานตะวิรยะ รับบท อาร์ม (วัยเด็ก)
* สินีนาฏ โพธิเวส รับบท ยายของอาร์ม
* สมมาตร ไพรหิรัญ รับบท สุมิตร (ทนายความ)
* วิชาวีร์ รังควร รับบท นุช (แม่เลี้ยงของอาร์ม)
* พนิตนาฏ ฉัตรวิไล รับบท ผึ้ง
* ทรงวุฒิ ศรีเชิดชูธรรม รับบท พี่เมา
* อาดัม กรีมละ รับบท พี่เบี้ยว
* ณัฐนิชา เชิดชูบุพการี รับบท นกแก้ว​ (หลานสาวมุก)​
* ญาดา ฟิชล็อค รับบท กุสุมา (หลานป้านิล)

## เพลงประกอบละคร
* **โลกใบใหม่** (Title) ร้องโดย เหว่ง-สุรศักดิ์ เรืองสุจิตรวัฒน์
* **บ้านหลังนี้** (End Title) ร้องโดย เหว่ง-สุรศักดิ์ เรืองสุจิตรวัฒน์
* **เพราะมีสองเรา** (End Title) ร้องโดย นบชุลี มาลีนนท์

## รางวัลที่ได้รับ
* รางวัลโทรทัศน์ทองคำ ปี 2547 สาขาละครดีเด่น
* รางวัลโทรทัศน์ทองคำ ปี 2547 สาขาผู้กำกับละครดีเด่น จาก "สุประวัติ ปัทมสูต"
* รางวัล "คม ชัด ลึก อวอร์ด 2" ปี 2547 บทโทรทัศน์ยอดเยี่ยม จาก เอกลิขิต 
* รางวัล "คม ชัด ลึก อวอร์ด 2" ปี 2547 นักแสดงนำชายยอดเยี่ยม จาก "แอนดริว เกร้กสัน"
* รางวัลเมขลา ปี 2547 นักแสดงนำชายยอดเยี่ยมประเภทละครแนวชีวิต จาก "แอนดริว เกร้กสัน"

## อ้างอิง
* thaitv3
* หนังสือนิยายเรื่องเรือนไม้สีเบจ ของ ว.วินิจฉัยกุล

หมวดหมู่:ละครโทรทัศน์ไทย
หมวดหมู่:นวนิยายไทย
หมวดหมู่:นวนิยายไทยที่ประพันธ์โดย ว.วินิจฉัยกุล
หมวดหมู่:ละครโทรทัศน์ไทยในปี พ.ศ. 2547
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยทีวีซีน
หมวดหมู่:วรรณกรรมที่สร้างเป็นละครโทรทัศน์
สเต็ปโดนใจ หัวใจโดนเธอ 2

**"สเต็ปโดนใจ หัวใจโดนเธอ 2"** () คือภาพยนตร์ในปี พ.ศ. 2551 อันเป็นภาคต่อจากภาพยนตร์ยอดนิยมในปี พ.ศ. 2549 เรื่องสเต็ปโดนใจ หัวใจโดนเธอ ภาพยนตร์อำนวยการสร้างโดย Jon M. Chu 
## ข้อมูลภาพยนตร์
ภาคต่อของภาพยนตร์ที่ภาคแรกประสบความสำเร็จอย่างสูงทั้งในประเทศไทยและอเมริกา Step up 2 : the Streets ที่การกลับมาคราวนี้แม้จะเปลี่ยนผู้กำกับและนักแสดงชุดใหม่ แต่ Producer และทีมนักแต่งเพลงก็ยังคงเป็นทีมเดิม นำแสดงโดยโรเบิร์ท ฮอฟแมน จากซีรีส์เรื่อง CSI และเบรียนา อีริแกน จาก High school girl โดยเนื้อหาของ Step Up 2 ยังคงพูดถึง เด็กหนุ่มสาวต่างชนชั้น ที่รักการเต้นเหมือน ๆ กัน และต่างก็ตกหลุมรักกันเองไปในเวลาเดียวกันด้วย

## อ้างอิง

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ภาคต่อ
หมวดหมู่:ภาพยนตร์โดยซัมมิตเอนเตอร์เทนเมนต์
หมวดหมู่:ภาพยนตร์โดยทัชสโตนพิกเจอส์
หมวดหมู่:ภาพยนตร์ที่มีฉากในรัฐแมริแลนด์
หมวดหมู่:ภาพยนตร์ที่ถ่ายทำในรัฐแมริแลนด์
การดราฟท์ (กีฬา)

**การดราฟท์** () ในทางกีฬา หมายถึง การจัดสรรผู้เล่นที่ยังไม่เคยเซ็นสัญญาการเล่นมาก่อนไปยังทีมต่าง ๆ นิยมใช้ในลีกกีฬาอาชีพในทวีปอเมริกาเหนือ เช่น อเมริกันฟุตบอล บาสเกตบอล เบสบอล เป็นต้น ในขณะที่ลีกฟุตบอลในประเทศอื่นนิยมสรรหาผู้เล่นจากการซื้อหรือพัฒนาผู้เล่นอายุน้อยในโรงเรียนฝึกสอนกีฬาของตัวเอง

หมวดหมู่:กีฬา
ดราฟท์

**ดราฟท์** หรือ **ดราฟต์** มาจากคำภาษาอังกฤษ ว่า draft มีความหมายหลายอย่าง เช่น
* ดราฟท์ (draft beer, draught berr หรือ tap beer) เบียร์ชนิดหนึ่ง
* ดราฟท์ธนาคาร หรือ ตั๋วแลกเงิน
* การดราฟท์ตัวผู้เล่นนักกีฬา
* การวาด ในการเขียนแบบทางเทคนิก ทางวิศวกรรม หรือ ทางสถาปัตยกรรม
* การร่าง เอกสาร บทความ บทละคร ที่ยังไม่เสร็จสมบูรณ์เป็นรุ่นสุดท้าย
เด็ดบุปผาต่อหยก

**เด็ดบุปผาต่อหยก** เป็นชื่อชุดวิชาฝีมือของวังบุปผา ผู้ฝึกวิชานี้สามารถหยิบยืมวรยุทธของคู่ต่อสู้มาใช้โจมตีกลับไปยังผู้ใช้วิชานั้น ๆ ได้ หลักการคล้ายกับสี่ตำลึงปาดพันชั่ง หรือดาวเคลื่อนดาราคล้อยของตระกูลมู่หยงในแปดเทพอสูรมังกรฟ้า แต่เด็ดบุปผาต่อหยกนั้นพิสดารลึกลับและรวดเร็วกว่ามาก จนดูเหมือนว่าผู้ฝึกวิชานี้ใช้วิชาเวทมนตร์ตอบโต้กลับมา

วิชานี้มีผู้ใช้ได้อย่างคล่องแคล่วคือเยียวเยว่ (เอี้ยง้วย) ประมุขวังบุปผา ต่อมามีผู้ค้นพบวิธีเปิดตัวต่อหกแผ่น (คล้ายกับลูกบาศก์กลหกหน้า) ภายในมีวิชาเด็ดปุบผาต่อหยกอยู่ ผู้ค้นพบตัวต่อนั้นคือ กังเง็กอี้

หมวดหมู่:บันเทิงคดีกำลังภายใน
โซระ อาโออิ

**โซระ อาโออิ** (; เกิด 11 พฤศจิกายน พ.ศ. 2524) เป็นนักแสดงภาพยนตร์เอวีและนักร้องชาวญี่ปุ่น

โซระ อาโออิ มีผลงานแสดงภาพยนตร์เรื่อง*[[ปิดเทอมใหญ่ หัวใจว้าวุ่น]]* และเคยมาแสดงคอนเสิร์ตในประเทศไทย เมื่อวันที่ 14 เมษายน พ.ศ. 2555 ณ สนามนิว ไอ-โมบาย สเตเดียม สนามเหย้าของบุรีรัมย์ ยูไนเต็ด รวมถึงงาน บางกอกอินเทอร์แนชันนัลออโทซาลอน 2012 ในวันที่ 23 และ 24 มิถุนายน ปีเดียวกัน ณ อิมแพ็ค อารีน่า เมืองทองธานี

## ผลงาน
### ภาพยนตร์
* GUN CRAZY Episode 4　用心棒の鎮魂歌
* 制服美少女　先生あたしを抱いて
* エロス番長　其の四　ともしび
* 援助交際撲滅運動 地獄変
* なま夏
* 嫌われ松子の一生
* 聴かれた女
* ปิดเทอมใหญ่ หัวใจว้าวุ่น (Hormones)
* รัก 7 ปี ดี 7 หน (รับเชิญในตอน "14")
* ไอฟาย..แต๊งกิ้ว..เลิฟยู้ รับบท **คายะ**

## อ้างอิง

## แหล่งข้อมูลอื่น

* 
* 
* Sora Aoi Gallery  
* เว็บไซต์ทางการ 
* บล็อกส่วนตัว

หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายอลิซเจแปน
หมวดหมู่:นางแบบญี่ปุ่น
หมวดหมู่:บุคคลจากโตเกียว
หมวดหมู่:นักร้องหญิงญี่ปุ่น
หมวดหมู่:ผู้มีชื่อเสียงทางโทรทัศน์ชาวญี่ปุ่น
ปรัชญา เวสารัชช์

**ศาสตราจารย์ ดร.ปรัชญา เวสารัชช์** เกิดเมื่อวันที่ 20 ตุลาคม พ.ศ. 2488 เป็นอดีตอธิการบดีมหาวิทยาลัยสุโขทัยธรรมาธิราช  และอดีตประธานที่ประชุมอธิการบดีแห่งประเทศไทย (ทปอ.)

## การศึกษา

ศาสตราจารย์ ดร.ปรัชญา เวสารัชช์ สำเร็จการศึกษา
* รัฐศาสตรบัณฑิต สาขาการทูต (เกียรตินิยม) จากมหาวิทยาลัยธรรมศาสตร์ และระดับบัณฑิตศึกษาอีก ดังนี้

* ปริญญาโททางการทูต (ร.ม.) (เกียรตินิยมดี) มหาวิทยาลัยธรรมศาสตร์
* M.A. (International Relations) มหาวิทยาลัยจอร์จทาวน์ ในวอชิงตัน ดี.ซี.
* Ph.D. (Political Science) มหาวิทยาลัยนอร์ทเทิร์นอิลลินอยส์ ในรัฐอิลลินอย

## การทำงาน

ศ.ดร.ปรัชญา เวสารัชช์ ดำรงตำแหน่งเป็นศาสตราจารย์ประจำมหาวิทยาลัยสุโขทัยธรรมาธิราช  และดำรงตำหน่งสำคัญๆ อีกหลายตำแหน่งอาทิ

* ประธานคณะกรรมการบริหารสำนักงานปฏิรูปการศึกษา (สปศ.) 
* ประธานที่ประชุมอธิการบดีแห่งประเทศไทย (ทปอ.)
* ประธานกรรมการประจำสาขาวิชารัฐศาสตร์ มหาวิทยาลัยสุโขทัยธรรมาธิราช
* รองอธิการบดีฝ่ายพัฒนา มหาวิทยาลัยสุโขทัยธรรมาธิราช
* รักษาการประธานกรรมการประจำสาขาวิชานิเทศศาสตร์, วิทยาศาสตร์สุขภาพ, ส่งเสริมการเกษตรและสหกรณ์การเกษตร, วิทยาการจัดการ, วิทยาศาสตร์และเทคโนโลยี มหาวิทยาลัยสุโขทัยธรรมาธิราช
* อธิการบดี มหาวิทยาลัยสุโขทัยธรรมาธิราช 
* ประธานที่ประชุมอธิการบดีแห่งประเทศไทย (ทปอ.)
* กรรมการผู้ทรงคุณวุฒิประจำมหาวิทยาลัยเทคโนโลยีสุรนารี 

## เครื่องราชอิสริยาภรณ์

## อ้างอิง

หมวดหมู่:อธิการบดีมหาวิทยาลัยสุโขทัยธรรมาธิราช
ปรัชญา เวสารัชช์
ปรัชญา เวสารัชช์
ปรัชญา เวสารัชช์
ปรัชญา เวสารัชช์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ศิษย์เก่าจากมหาวิทยาลัยจอร์จทาวน์
หมวดหมู่:ศิษย์เก่าจากมหาวิทยาลัยนอร์เทิร์นอิลลินอย
เจฟฟรี โอนาเต้

**เจฟฟรี โอนาเต้** () นักมวยสากลชาวฟิลิปปินส์ เกิดเมื่อ 13 พฤษภาคม พ.ศ. 2517 สถิติการชก 65 ครั้ง ชนะ 32 (น็อค 17) เสมอ 7 แพ้ 26

## เกียรติประวัติ

* แชมป์ฟิลิปปินส์รุ่นเฟเธอร์เวท (2545 - 2549)
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์เฟเธอร์เวทเมื่อ 17 ตุลาคม 2541 แพ้น็อค ยอดสนั่น 3เคแบตเตอรี่ ยก 2 ที่ กทม.
** ชิงแชมป์ OPBF รุ่นเฟเธอร์เวทเมื่อ 17 สิงหาคม 2545 แพ้คะแนน ทากาชิ โคชิโมโตะ ที่ ญี่ปุ่น
** ชิงแชมป์ OPBF รุ่นเฟเธอร์เวทเมื่อ 30 มกราคม 2548 แพ้น็อค ทากาชิ โคชิโมโตะ ที่ ยก 9 ที่ญี่ปุ่น
** ชิงแชมป์ ABCO รุ่นเฟเธอร์เวทเมื่อ 5 ธันวาคม 2548 แพ้คะแนน ชลธาร อ.อุกฤษณ์ ที่กทม.

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:บุคคลจากจังหวัดซัมบาเลส
ไอ อีจิมะ

**ไอ อีจิมะ** (; 31 ตุลาคม พ.ศ. 2515 — 17 ธันวาคม พ.ศ. 2551) มีชื่อจริงว่า **มัตสึเอะ โอกูโบะ** () บางแห่งว่า *มิตสึโกะ อิชิอิ* เป็นนักแสดงภาพยนตร์เอวีชาวญี่ปุ่น  เกิดที่กรุงโตเกียว ประเทศญี่ปุ่น มีชีวิตยากลำบากตั้งแต่วัยเด็ก ถูกข่มขืนตั้งแต่เป็นวัยรุ่น จนต้องทำแท้ง จึงหนีออกจากบ้านไปทำงานในร้านคาราโอเกะ เป็นนักเต้นเปลือย เป็นนางแบบถ่ายรูปในนิตยสาร และแสดงในรายการโทรทัศน์สำหรับผู้ใหญ่

อีจิมะ เริ่มแสดงภาพยนตร์เอวีในปี พ.ศ. 2535 และมีชื่อเสียงอย่างรวดเร็ว มีผลงานประมาณ 100 เรื่อง จนกระทั่งออกจากวงการในปี พ.ศ. 2536 
หลังออกจากวงการ อีจิมะมีผลงานร้องเพลง เป็นพิธีกรรายโทรทัศน์อย่างสม่ำเสมอ

ในปี พ.ศ. 2543 ตีพิมพ์หนังสือชื่อ *Platonic Sex* เป็นนิยายกึ่งอัตชีวประวัติ เกี่ยวกับชีวิตของเด็กสาวคนหนึ่งที่หนีออกจากบ้าน และสุดท้ายต้องมาประกอบอาชีพนางเอกภาพยนตร์เอวี  และกลายเป็นหนังสือติดอันดับยอดขายดีถึง 1.7 ล้านเล่ม  ได้รับการแปลเป็นภาษาเกาหลี ภาษาจีน ภาษาสเปน ภาษาอิตาลี ภาษาอังกฤษ และภาษาไทย   และถูกนำมาสร้างเป็นซีรีส์ความยาว 4 ชั่วโมง และเป็นภาพยนตร์กำกับโดย มาซาโกะ มัตสึอูระ ออกฉายในปี พ.ศ. 2545 

ไอ อีจิมา มีปัญหาด้านสุขภาพ ป่วยเป็นโรคไต จนต้องประกาศอำลาวงการโทรทัศน์ไป แต่ยังคงร่วมรณรงค์เกี่ยวกับโรคเอดส์ และเขียนเว็บบล็อกส่วนตัวอย่างสม่ำเสมอ แต่ได้ขาดหายไปในระยะหลัง จนกระทั่งถูกพบศพในห้องพักของเธอ เมื่อวันที่ 24 ธันวาคม พ.ศ. 2551 โดยเจ้าหน้าที่ตำรวจกล่าวว่าเธอเสียชีวิตมาแล้วประมาณ 7 วัน ต่อมาตำรวจได้ประกาศว่าเธอเสียชีวิตเพราะโรคปอดบวม

## อ้างอิง

## แหล่งข้อมูลอื่น
* 
* 
* 

หมวดหมู่:นักแสดงญี่ปุ่น
หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายอลิซเจแปน
หมวดหมู่:นักร้องญี่ปุ่น
หมวดหมู่:นางแบบญี่ปุ่น
หมวดหมู่:บุคคลจากโตเกียว
หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:เสียชีวิตจากโรคปอดบวม
โฮโก

**โฮโก** เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

### รูปร่าง
รูปร่างคล้ายกวางผสมโลมา

### ปริมาณจักระและคาถา
ฉายา
* จ้าวแห่งการลวงตา
* วิชาคาถาอยู่อันดับที่   3 ปริมาณ
* จักระอยู่ลำดับที่ 5 
#### ท่าไม้ตาย
ควบคุมได้ทั้ง 5 ธาตุ  ดิน  น้ำ  ลม  ไฟ  สายฟ้า 
ไม่ทราบท่าในการต่อสู้
### ผู้ถูกสิงสถิต
ฮัน

### สถานะการมีชีวิต
ถูกจับโดยแสงอุษา ใส่ใว้ในรูปปั้น

## แหล่งข้อมูลอื่น
* นารูโตะภาษาญี่ปุ่น 
* การเรียกชื่อในภาษาญี่ปุ่น 

หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
ไรจู (นินจาคาถาโอ้โฮเฮะ)

**ไรจู** เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

### รูปร่าง
ตัววีเซิล
### ปริมาณจักระและคาถา
ฉายา
* จ้าวแห่ง สายฟ้า
* วิชาคาถาอยู่อันดับที่ 5
* จักระอยู่ลำดับที่ 4
#### ท่าไม้ตาย
ควบคุมสายฟ้า มีไฟฟ้าในตัว
ไม่ทราบท่าในการต่อสู้
### ที่อยู่อาศัย
ไม่มีรายละเอียด
### ผู้ถูกสิงสถิต
นินจาแคว้นสึนะหญิงตนนึง

### สถานะการมีชีวิต
ถูกจับโดยแสงอุษา ใส่ใว้ในรูปปั้น

## แหล่งข้อมูลอื่น
* นารูโตะภาษาญี่ปุ่น 
* การเรียกชื่อในภาษาญี่ปุ่น 

หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
อิโซนาเดะ

thumb|ซัมบิ

**อิโซนาเดะ** เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

## รูปร่าง
ลักษณะคล้ายปลาผสมกับสัตว์หลายๆแบบ
## ปริมาณจักระและคาถา
ฉายา
* จ้าวแห่งน้ำ
* วิชาคาถาอยู่อันดับที่   6  
* ปริมาณจักระอยู่ลำดับที่ 7 
### ท่าไม้ตาย
ควบคุมกระแสน้ำและคลื่นมักจะจมเรือที่ออกไปในอ่าว  
* คลื่นทมิฬ สร้างคลื่นยักษ์โจมจีศัตรู
* เสานำทมิฬ สร้างพายุที่หอบนำขึ้นไปในอากาศ
## ที่อยู่อาศัย
น้ำลึกอ่าวยาวากาว่า 
## สถานะการมีชีวิต
ถูกจับโดยแสงอุษา ใส่ใว้ในรูปปั้น
## ผู้ถูกสิงสถิต
มิซึคาเงะรุ่นที่4 ยางูระ
หมวดหมู่:สัตว์ประหลาดในนินจาคาถาโอ้โฮเฮะ
หมวดหมู่:สัตว์ประหลาดในการ์ตูน
หมวดหมู่:ตัวละครที่เป็นเต่า
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
โซโค

**โซโค** เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

## รูปร่าง
ไก่ผสมงู (บ้างว่าเป็นตะขาบหรือแมลงพิษ)

## ปริมาณจักระและคาถา
;ฉายา
* จ้าวแห่งพิษ 
* วิชาคาถาอยู่อันดับที่   9
* จักระอยู่ลำดับที่ 6 

### ท่าไม้ตาย
ควบคุมการใช้พิษและธาตุต่างๆ 
ไม่ทราบท่าในการต่อสู้

## ที่อยู่อาศัย
ยอดเขามันเดซาโนะโตริ

## ผู้ถูกสิงสถิต
เจ้าของเป็นชายชราไม่ทราบชื่อปัจจุบัน

## สถานะการมีชีวิต
กลุ่มแสงอุษาผนึกไปแล้วโดยคิซาเมะ

## แหล่งข้อมูลอื่น
* นารูโต๊ะภาษาญี่ปุ่น 
* การเรียกชื่อในภาษาญี่ปุ่น 

หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
หมวดหมู่:ตัวละครที่เป็นกอริลลา
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครในบันเทิงคดีที่มีความสามารถเกี่ยวกับดินหรือหิน
คาคุ

**คาคุ** เป็นตัวละครที่เป็นสัตว์ประหลาดจากเรื่อง นินจาคาถาโอ้โฮเฮะ มีรูปร่างเป็นตัวแบดเจอร์ มีฉายาว่าจ้าวแห่งแผ่นดิน วิชาคาถาอยู่อันดับที่ 7 ปริมาณจักระอยู่ลำดับที่ 3 มีความสามารถควบคุมแผ่นดิน การเคลื่อนไหวของแผ่นดินและหิน คลื่นสะเทือน ครั้งหนึ่งเคยถูกแสงอุษาจับไว้โดยขังใว้ในรูปปั้น

## แหล่งข้อมูลอื่น
* นารูโต๊ะภาษาญี่ปุ่น 
* การเรียกชื่อในภาษาญี่ปุ่น 

หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
ยามาตะ

**ยามาตะ** เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม

## รูปร่าง
ครึ่งวัวครึ่งปลาหมึก มีหางปลาหมึก8หาง

## ปริมาณจักระและคาถา
* วิชาคาถาอยู่อันดับที่   2 ปริมาณ
* จักระอยู่ลำดับที่ 2 
### ท่าไม้ตาย
ควบคุมปีศาจจากโลกหลังความตาย  
ไม่ทราบท่าในการต่อสู้

## ที่อยู่อาศัย
ไม่มีรายละเอียด
## ผู้ถูกสิงสถิต
อยู่กับคิลเลอร์ บี น้องชายของไรคาเงะ

## สถานะการมีชีวิต
ยังไม่ถูกจับ

## แหล่งข้อมูลอื่น
* นารูโต๊ะภาษาญี่ปุ่น 
* การเรียกชื่อในภาษาญี่ปุ่น 

หมวดหมู่:สัตว์ประหลาดในการ์ตูน
หมวดหมู่:สัตว์ประหลาดในนินจาคาถาโอ้โฮเฮะ
หมวดหมู่:ตัวละครที่เป็นวัว